Igasugune kergekäeline laenutamine võib tuua ainult segadust, kui mitte tülgastust. Lauteri eksperiment Venest värskelt laenatud võtetega A. Tammanni Pilveristi kallal läinud kevadel ",Estoonias" oli ses suhtus väga õpetlik, kuidas ei või võõral psüühil kasvanud tehni­lisi  võtteid ega stiili rakendada meie psüühikale. Tulemuseks oli psühholoogiline võlts. Me nägime oma inimesi ümbervõltsitutena vene­lasteks. Lavastuses ei tohi teha sellist radikaalset viga, et lähtutakse võõrast psühholoogist. Näitleja annab siis poluverniku tüübi, mis ei anna meile, eestlastele, kunstilist elamust ega kunstilist tõelisust.